Diari Oficial de la Generalitat Valenciana


Sumari del DOGV 5206, del 24-02-2006 (2006/1801)

Resolució de 30 de desembre de 2005, del Servici Territorial d'Energia d'Alacant, per la qual es sotmet a informació pública la sol·licitud d'autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat: Gasoducte de transport secundari Marina Alta, als termes municipals de Dénia, el Verger, els Poblets, Pedreguer, Ondara, Gata de Gorgos i Xàbia, a la província d'Alacant, així com el seu Estudi d'Impacte Ambiental. Expedient CEBREDE/2005/68/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5206

Data del DOGV
:   24-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/1801


Organisme emissor
:   Conselleria d'Infraestructures i Transport

Tipus de document
:   Anunci

Resolució de 30 de desembre de 2005, del Servici Territorial d'Energia d'Alacant, per la qual es sotmet a informació pública la sol·licitud d'autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat: Gasoducte de transport secundari Marina Alta, als termes municipals de Dénia, el Verger, els Poblets, Pedreguer, Ondara, Gata de Gorgos i Xàbia, a la província d'Alacant, així com el seu Estudi d'Impacte Ambiental. Expedient CEBREDE/2005/68/03. [2006/X1801]  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17 de la Llei d'Expropiació Forçosa i l'article 56 del seu Reglament; així com en el Reglament (aprovat per Decret 162/1990, de 15 d'octubre) per a l'Execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública la sol·licitud d'autorització administrativa, aprovació del projecte d'execució d'instal·lacions, reconeixement, en concret, d'utilitat pública i Estudi d'Impacte Ambiental del projecte denominat: Gasoducte de transport secundari Marina Alta, a la província d'Alacant, les característiques de la qual es detallen a continuació:  
Peticionari: Endesa Gas Transportista, SL, amb domicili a Saragossa, c/ Doctor Aznar Molina, 2.  
Objecte de la petició: autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat: Gasoducte de transport secundari Marina Alta, als termes municipals de Dénia, el Verger, els Poblets, Pedreguer, Ondara, Gata de Gorgos i Xàbia, a la província d'Alacant, així com la seua Declaració d'Impacte Ambiental.  
Característiques de les instal·lacions: canonada soldada d'acer tipus API-5L X42 de 10» de diàmetre. Pressió d'operació: 59 bar. La longitud del gasoducte és de 22.678 metres. Té com a origen la posició 15.20.04, al terme municipal de Dénia, i discorre pels termes municipals de Dénia, el Verger, els Poblets, Ondara, Pedreguer, Gata de Gorgos i Xàbia, on finalitza. Instal·lacions auxiliars: quatre posicions de vàlvules, totes amb estació de regulació i mesura (ERM) i connexions elèctriques, una al terme municipal del Verger, una altra al terme municipal d'Ondara, una altra al terme municipal de Pedreguer i una altra al terme municipal de Xàbia; estació de protecció catòdica en la posició P-02.  
Pressupost: 3.746.608,63 €  
El projecte inclou la relació concreta i individualitzada de béns i drets afectats.  
L'afecció a finques de propietat privada derivada de la construcció del projecte, es concreta de la forma següent:  
U. Expropiació forçosa dels terrenys sobre els quals s'han de construir les instal·lacions fixes en superfície.  
Dos. Per a les canalitzacions:  
A) Imposició de servitud permanent de pas de gas al llarg del traçat de la conducció, amb una amplària de quatre (4) metres, dos (2) a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les següents limitacions al domini:  
1. Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos a una distància inferior a dos (2) metres a comptar de l'eix de la canonada.  
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
3. Lliure accés del personal i equips necessaris per a poder mantindre, reparar o renovar les instal·lacions amb pagament, si és procedent, dels danys que s'ocasionen.  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o el funcionament de les instal·lacions.  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer temporalment, tot obstacle i realitzaran les obres necessàries per a la col·locació i la instal·lació de la canalització i els elements annexos, i s'executaran els treballs o les operacions necessàries als dits fins.  
Tres. Per al pas dels cables de connexió i dels elements dispersius de protecció catòdica:  
A) Imposició de servitud permanent de pas en una franja de terreny d'un (1) metre d'amplària, per on discorreran soterrats els cables de connexió. Per als llits dispersius de protecció catòdica, la franja de terreny on s'establix la imposició de servitud permanent de pas tindrà com a amplària, la corresponent a la de la instal·lació, més un metre a cada costat. Estes franges estaran subjectes a les limitacions següents:  
. Prohibició d'efectuar treballs de llaurada o semblants a una profunditat superior a cinquanta centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a una distància inferior a la indicada.  
. Lliure accés del personal i elements necessaris per a poder vigilar, mantindre, reparar o renovar les instal·lacions amb pagament, si és procedent, dels danys que s'ocasionen.  
B) Ocupació temporal, com a necessitat derivada de l'execució de les obres, de la zona que es reflectix, per a cada finca, en els plans parcel·laris d'expropiació, i en la qual es podrà fer desaparéixer tot obstacle, així com realitzar les obres necessàries per a la col·lacació i els muntatge de les instal·lacions i elements annexos, i executar les obres i operacions necessàries als dits fins.  
Quatre. Per a les línies elèctriques de mitjana tensió:  
a) Servitud permanent de pas en una franja de terreny de dos (2) metres a cada costat de l'eix de la línia i en tot el seu traçat que implicarà:  
Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament si és procedent, dels danys que s'ocasionen.  
b) Servitud permanent de volada en una franja de 15 metres centrada amb l'eix de la línia, en la qual s'establixen:  
. Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de la instal·lació.  
. Prohibició de plantar arbres amb alçària màxima superior a 4 metres a una distància inferior a 3 metres de l'eix de la línia de pals de la instal·lació.  
c) Ocupació temporal de la superfície que es determina per a cada línia en els plans parcel·laris, per a realitzar les obres necessàries.  
Cosa que es fa pública perquè en prengueu coneixement i, especialment, dels propietaris de terrenys i la resta de titulars afectats pel dit projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la Conselleria d'Infraestructures i Transport, situat a la Torre Generalitat, Rambla de Méndez Núñez, 41, planta 5a (CP 03786), i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats en els ajuntaments d'afectats.  
Alacant, 30 de desembre de 2005.. El cap del Servici Territorial d'Energia: Miguel García Mengual.